text: Stiler efter gækkebrev på 40 meter
  11 april 2017 kl. 16.03
  Vejle Kunstmuseum har ambitioner: I løbet af påsken håber museet på at få klippet et gækkebrev på 40 meter.
  En af påskens hyggelige traditioner er gækkebrevene. Og i forbindelse med museets aktuelle særudstilling, Abstrakt Hverdag, indbydes publikum til at bidrage.
  - Vi havde et arrangement søndag, og gækkebrevet er nu 20 meter, fortæller inspeketør Trine Grøne til TV SYD.
  Udstillingen har en række mønstre og former, som kan være med til at inspirere til at klippe gækkebreve.
  - Vi satser på at opnå Vejles længste gækkebrev. Måske landets? slutter Trine Grøne.
  
  
  